Gregory House

Dr. Gregory House je glavni lik FOX-ove medicinske serije Dr. House koga glumi poznati britanski glumac Hugh Laurie. House je svojeglavi medicinski genij koji vodi tim dijagnostičara u bolnici Princeton-Plainsboro. House je opisan kao "mizantrop" i "cinik".

U seriji, Houseove neortodoksne dijagnostičke metode, radikalne terapije i pouzdana racionalnost često dovode do sukoba između njega i njegovih kolega.Diane Kristine, "Kraj 3. sezone s praskom? Intervju s Lawrenceom Kaplowom, jednim od scenarista Dr. Housea" , 2005. House je, također, prikazan kao liječnik kome nedostaje empatije i simpatije prema pacijentima, što mu daje dodatno vrijeme da pokuša riješiti njihove probleme. House je djelomično inspiriran Sherlockom Holmesom.Kate O'Hare, "Izgradnja Housea (kuće - igra riječi) težak je posao" , 2005.House i Holmes - Paralele , Radio Times, januar 2006.

Biografija
Gregory House rođen je kao sin Johna i Blythe House 11. 6. 1959. Broj njegovog osiguranja izdan je u saveznoj državi Ohio. Houseov otac bio je pilot u marincima, te se često selio tokom Houseovog djetinjstva.(2x05) "Daddy's Boy", Thomas L. Moran, Dr. House, FOX, 8. 11. 2005. Jedno od mjesta gdje mu je otac bio stacioniran je Egipat, gdje je House razvio fascinaciju prema arheologiji, što je i razlog njegovog čuvanja arheoloških uređaja i danas.Clueless, sezona 2, epizoda 15 Otac mu je jedno vrijeme boravio i u Japanu gdje je House otkrio svoj životni poziv nakon što je vidio kako jedan buraku liječnik rješava slučaj koji niko drugi nije mogao.(3x07) "Son of Coma Guy", Doris Egan, Dr. House, FOX, 14. 11. 2006.

House voli svoju majku, a mrzi oca, koga naziva "ludim moralnim kompasom", te zbog njega namjerno pokušava izbjeći susrete s oba roditelja. No, svoje osjećaje prema roditeljima pokazuje tokom istrage protiv njega, kad vidimo da na Božić naziva svoje roditelje i želi im sretan Božić. Tokom jedne epizode, House jednoj pacijentici ispriča priču kako su ga roditelji ostavljali kod bake koja ga je fizički zlostavljala. Kasnije, u istoj epizodi, priznaje da ga nije baka zlostavljala, već otac.(3x12) "One Day, One Room", David Shore, Dr. House, FOX, 30. 1. 2007.

House je medicinu studirao na univerzitetu Johns Hopkins, studirajući psihologiju i biheviorizam sve dok ga kolega Phillip Weber nije prijavio kako prepisuje rješenja testa od njega.(2x12) "Distractions", Lawrence Kaplow, Dr. House, FOX, 14. 2. 2006. Nakon izbacivanja sa Hopkinsa, House studira na univerzitetu Michigan, gdje dobija diplomu i upoznaje Lisu Cuddy, svoju buduću šeficu.(2x03) "Humpty Dumpty", Matt Witten, Dr. House, FOX, 27. 9. 2005. Između nje i Housea postoji određen stepen seksualne tenzije, zbog jedne zajednički provedene noći.(3x16) "Top Secret", Thomas L. Moran, Dr. House, FOX, 27. 3. 2007.

lijevo|frame|Velika teniska loptica dr. Housea kojom se dosta često igra tokom posla.
Otprilike 10 godina prije početka serije, House je bio u vezi s advokaticom Stacy Warner (Sela Ward). Pet godina nakon toga, House je dobio infarkciju u desnoj nozi, koja je ostala nedijagnosticirana puna tri dana jer su liječnici mislili da House pokazuje ovisničko ponašanje. House je na koncu sam dijagnosticirao infarkciju. Stvorila se aneurizma u desnom bedru, uzrokujući infarkciju i odumiranje kvadricepsa u desnom bedru. Mrtvi mišić mu je stavljen na premosnicu kako bi obnovio cirkulaciju u ostatku noge, riskirajući time zatajenje organa i zastoj srca. Bio je spreman trpiti nesnošljivu postoperativnu bol kako bi ponovo mogao koristiti nogu. Stacy, Houseov medicinski opunomoćenik, nije ispoštovala njegove želje, već je odobrila sigurniju metodu, nešto između amputacije i premosnice, pri kojoj mu je uklonjem mrtvi mišić. Ovo je uzrokovalo da House ne može potpuno koristiti nogu, te da trpi manju, ali svejedno jaku bol do kraja života. House nije mogao oprostiti Stacy zbog njene odluke, pa ga je ona ostavila.(1x21) "Three Stories", David Shore, Dr. House, FOX, 17. 5. 2005. House sada trpi hroničnu bol i mora koristiti štap kako bi hodao. Tokom veze sa Stacy, House je na njenom tavanu našao štakora kojeg je uzeo kao kućnog ljubimca i nazvao ga Steve McQueen.(2x07) "Hunting", Liz Friedman, Dr. House, FOX, 22. 11. 2005. Steve je trebao biti ubijen, no House ga je iskoristio kako bi otkrio uzrok bolesti na svom vratu. Do kraja te epizode House je otkrio da je uzrok mikroplazmoza, koja je nastala zbog Stacynog pušenja. Steve je, također, korišten kako bi otkrio uzrok nepoznate bolesti tokom 2. sezone. House je rekao da će Steve, ako i sam pokaže simptome (jer ga je odveo u stan zaraženog), biti udaren "predmetom u obliku štapa za hodanje". No, Steve nije pokazao simptome, tako da ga House nije ubio. Pravi uzrok bolesti, od koje je obolio i Foreman, bio je primarni amebični meningoencefalitis, a uzročnik je pronađen u lokvi vode na krovu policajčeve kuće iz koje su, osim njega, pili i golubovi koji su, također, pokazivali simptome. Od tada je Steve često viđen u kafezu u Houseovom stanu. Na službenoj stranici serije objavljeno je da je Steve uginuo..

Na kraju 2. sezone čovjek po imenu Jack Moriarty ulazi u Houseov ured i nakon kratkog razgovora puca u njega. House je odveden i uspješno operiran, te nastavlja liječiti trenutnog pacijenta iz bolničkog kreveta. Nakon nekog vremena ustanovi da ima halucinacije, od kojih ga jedna skoro ubije. Uskoro saznaje da može hodati bez štapa, čak i trčati, te da je uzrok toga lijek ketamin. Kada nakon nekog vremena poveže da je ketamin uzrok halucinacija, želi da mu ga prestanu davati. House uskoro shvati da je sve što je iskusio neistina, čak i same halucinacije, pa sam izaziva jednu haotičnu halucinaciju, nadajući se da će skroz prestati halucinirati, što mu i uspije. Kraj te epizode prikazuje kako Housea odvode na operaciju i kako kaže Cameronici da mu tokom operacije daje ketamin, što je, zapravo, povratak u stvarnost.(2x24) "No Reason", Lawrence Kaplow i David Shore, Dr. House, FOX, 23. 5. 2006 - Cijela ta epizoda bila je halucinacija, osim početka i kraja, no svi likovi i pacijenti koji su se pojavili stvarni su. U sljedećoj epizodi House se vratio u stvarnost nakon operacije i može normalno hodati i trčati. Uzrok tome je ketamin koji mu je dan prilikom operacije. No, hronična bol se ubrzo vrati i House počne uzimati Vicodin. Nakon nekog vremena, ponovo mora koristiti i štap jer se bol vratila na isti stepen kao i prije operacije. Otada, kada ga god neko pita o tome, on ignorira pitanje ili pređe na neku drugu temu.

Stacy svoj prvi nastup u seriji ima u prvoj sezoni, gdje otkriva da je udata za školskog savjetnika po imenu Mark Warner.(1x22) "Honeymoon", Lawrence Kaplow i John Mankiewicz, Dr. House, FOX, 24. 5. 2005. Iako se ona i House zbliže i ponovo povežu tokom 2. sezone, House joj na kraju kaže da se vrati svom suprugu, što nju devastira i ona odlazi iz bolnice, gdje je tada radila kao bolnički pravnik.

Pri kraju 3. sezone Houseov dijagnostički tim doživljava krizu. Nakon što Foreman ne uspije riješiti slučaj i pacijentica umre, on odluči dati ostavku, no ostaje do kraja sezone. Tokom tih nekoliko epizoda, tim, Wilson i Cuddy pokušavaju nagovoriti Housea da učini sve da zadrži Foremana. Nakon što uspije spasiti dva života u sljedećoj epizodi, svi se nadaju da će Foreman ostati, no on je i dalje ustrajan u svom naumu da se, kako on kaže, ne pretvori u Housea. U finalu 3. sezone Chase optuži Housea da se dodvorava Foremanu kako bi ga natjerao da ostane, te nakon nekog vremena dolazi u njegov ured, no prije nego što je mogao išta reći, House mu daje otkaz uz obrazloženje da je tu najduže, te da je ili naučio sve što može ili nije naučio ništa.3x24) "Human Error", Thomas L. Moran i Lawrence Kaplow, Dr. House, FOX, 29. 5. 2007. Ovaj potez uzrokuje još veće probleme, te mu šefica naređuje da vrati Chasea natrag, no House to odbija.

Pri kraju te epizode, u kojoj Kubanac čamcem dovodi svoju suprugu Houseu kako bi je on izliječio od nepoznate bolesti, Foreman dolazi Houseu i oprašta se od njega, unatoč Houseovoj (izrazito ciničnoj, doduše) molbi da ostane. U međuvremenu, Kubančeva supruga je na premosnici i svi misle da nema više nade, te Kubanac dopušta da je skinu s premosnice i kada je želi posljednji put zagrliti, osjeti kako joj srce lupa. House je u početku skeptičan, no kad utvrdi da Kubanac ne laže, naredi obavljanje nekih testova te otkriva uzrok: njeno srce je sadržavalo nepotreban treći ostij, što se vrlo lahko može ukloniti operacijom.

Nakon toga, House se vraća u svoj ured i tu nalazi Cameronicu koja mu preda pismo u kojem piše da daje ostavku. Nakon svih "šokova", House se vraća natrag Kubancu, koji je sretan zbog konačnog ishoda slučaja, te razgovara s njim. Kad se na kraju te epizode vrati kući, pronađe veliku kutiju u kojoj se nalazila nova gitara, identična onoj koju je prije imao.

U 1. epizodi 4. sezone House nema nijednog pomoćnika, no na kraju te epizode odabire 40 kandidata za svoj novi tim. Naredne epizode sastoje se uglavnom od slučajeva koje House daje kandidatima kako bi brojku od 40 kandidata suzio na samo 3. Ovo takmičenje za posao House pretvara u neku vrstu reality showa čiji su konačni pobjednici i Houseovi novi saradnici postali Chris Taub, Lawrence Kutner i Remy Hadley, kojoj će zbog ("nesretnog") broja 13, koji je nosila u listi kandidata, ostati nadimak "Trin'eska". To troje se pridružuje Foremanu koji je, nakon što je dobio otkaz u drugoj bolnici, ponovo dobio posao kao član Houseovog tima. Chase i Cameronica nisu napustili Princeton-Plainsboro, ali rade na drugim odjelima: Chase na hirurgiji, a Cameron u Hitnoj. U epizodi Simple Explanation (5x20) Kutner izvršava samoubistvo i time završava svoj nastup u seriji i ostavlja Housea s timom od samo 3 doktora.Michael Ausiello, "Dr. House ekskluzivno: Šokantna priča o sinoćnjoj smrti" Entertainment Weekly, 2009.David Hinckley, "Smrt Kala Penna u liku Lawrencea Kutnera šokira fanove" , New York Daily News, 2009.

Tokom 5. sezone Houseu umire otac, a on u početku odbija ići na sahranu, no nakon nagovaranja ipak popusti i ode. Na sahranu ga je odveo Wilson, a tokom tog puta njih dvojica su se pomirili i Wilson se vratio na mjesto šefa Odjela za onkologiju. Tokom te iste epizode House iznosi svoju sumnju da John House nije njegov pravi otac, što se i potvrdi na kraju epizode kada House pokaže Wilsonu rezultate DNK-testa koji su, kako je sam House rekao i s 12 godina predvidio, negativni.

U posljednjim epizodama 5. sezone House je počeo imati halucinacije zbog ovisnosti o Vicodinu. U 23. epizodi vidimo kako je House na detoksikaciji koju nadgleda Lisa Cuddy, koja nakon toga s njim i spava. No, finale 5. sezone pokazuje kako je i to bila halucinacija - House je i dalje pio lijekove, a Cuddy nikad nije bila kod njega niti je spavala s njim. On tek tada shvati kako mu treba pomoć, te ga Cuddy vodi Wilsonu koji ga odvodi u psihijatrijsku ustanovu kako bi se oslobodio ovisnosti. Peta sezona završava nijemim pozdravom Wilsona i Housea kada House ulazi kroz vrata ustanove.

Početak 6. sezone bavi se Houseovim liječenjem u psihijatrijskoj bolnici Mayfield i njegovom vezom s rodicom jedne pacijentice. Na kraju epizode House biva pušten iz bolnice, te vidimo kako se vraća natrag u New Jersey. U sljedećim epizodama vidimo kako se House polahko oporavlja i navikava na staru rutinu, te opet dobija liječničku licencu. Prestao je uzimati lijekove i počeo tražiti druge načine da se nosi s bolovima. Jedan od njih bilo je kuhanje; Foreman i "Trineska" otkrivaju da je House izvrstan kuhar, pripisujući to činjenici da House posmatra sastojke sa hemijskog aspekta.

 Osobnost 
mini|desno|250px|Hugh Laurie, glumac koji tumači dr. Housea
"Dr. House je fascinantna i drsko svadljiva enigma, poslovično gorak, ali istovremeno visokointuitivni medicinski genije. On prezire interakciju s pacijentima i više se voli baviti bolestima - uz medicinske misterije koje druge doktore ostavljaju zbunjenima." — Tom Shales iz Washington Posta"Dr. House: Gledanje je najbolja medicina", Washington Post, 15. 11. 2004.
Dr. House često pokazuje svoju lukavu i podbadajuću narav, voli rastavljati ljude, te se često ruga njihovim slabostima.James Poniewozik, "Prezir je najbolja medicina" , Time, 2004. House vrlo precizno procjenjuje ljudske motive i prošlosti prema njihovom fizičkom izgledu i ponašanju. Wilson je jednom prilikom rekao da dok većina liječnika ima kompleks mesije, tj. moraju "spasiti svijet", House ima Rubikov kompleks, tj. on mora riješiti zagonetku. House uglavnom odgađa susret s pacijentima što duže može. Kada se ipak susretne s njima, House ih zbunjuje svojim odnosom prema njima i neortodoksnim tretmanima, no u isto vrijeme ih iznenađuje brzim dijagnozama njihovih stanja, iako se naizgled čini da ih ne sluša i da ga ne zanimaju. Ova sposobnost viđena je tokom 1. sezone kada House postavi tačne dijagnoze punoj sobi za čekanje u manje od minutu tokom svog izlaska iz klinike.(1x12) "Sports Medicine", John Mankiewicz i David Shore, Dr. House, FOX, 22. 2. 2005. Kritičari su za lik rekli da je "ćudljiv", "gorak", "antagonističan", "mizantropičan", "ciničan", "prgav", "nepokoran""Top 5 mrzovoljnih doktora" , Blogcritics. i "čangrizalo""Uhodeći dr. Housea" , Salon.com.. Global Language Monitor odabrao je ovu posljednju riječ kao onu koja najbolje opisuje lik."Top televizijske riječi u 2008", LanguageMonitor.com.

Laurie je Housea opisao kao osobu koja se "protivi uobičajenim pijetetima modernog života" i koja se nada rijetkoj dijagnozi pri svakom slučaju.Jeff Jensen, "Full 'House'" , Entertainment Weekly, 3. 4. 2007. Kao protagonist serije, House ime mnoge odlike koje se ne mogu naći niti se očekuju kod uobičajenih liječnika. Producentica Katie Jacobs opisuje Housea kao statičnog lika koji je naviknut na mizeran život.Diane Kristine, Behind "Half-Wit" and Beyond: Intervju s Katie Jacobs , Blogcritics, 2005. Ona je, također, rekla da Wilson, Houseov jedini prijatelj, i sam House izbjegavaju ozbiljne veze, što ih još više zbližava. Robert Sean Leonard, koji tumači Wilsona, rekao je kako je njegov lik jedini koji dobrovoljno održava prijateljsku vezu s Houseom jer ima slobodu kritizirati ga.

Njegova mrzovoljnost uglavnom je pripisivana hroničnoj boli u desnoj nozi, zbog koje mora nositi štap za hodanje. Stacy Warner, njegova bivša djevojka, rekla je kako je House i prije infarkcije bio isti, a njegova šefica Lisa Cuddy nakon operacije je rekla da je House "egomanični, narcisoidni gad - isto kao i prije."(2x11) "Need to Know", Pamela Davis, Dr. House, FOX, 7. 2. 2006. House svaki dan pije Vicodin kako bi ublažio bol u nozi, no to je uzrokovalo ovisnost o lijeku.Diane Kristine, "Gradeći Housea: Intervju sa scenaristom Lawrenceom Kaplowom" , Blogcritics, 2005. On priznaje ovisnost, no govori kako ona ne predstavlja problem jer mu ne remeti posao.(1x11) "Detox", Lawrence Kaplow i Thomas L. Moran, Dr. House, FOX, 15. 2. 2005. Na kraju 5. sezone House odlazi na odvikavanje i njegova ovisnost se povlači, takoreći. U 1. epizodi 6. sezone zaista izgleda da se House riješio ovisnosti.(6x01) "Broken", Russel Friend, Garrett Lerner, David Foster i David Shore, Dr. House, FOX, 21. 9. 2009. Shore je u izjavi za Seattle Times 2006. godine rekao da Vicodin "postaje sve manje i manje koristan alat u borbi protiv boli i da je to nešto čime će se (scenaristi) nastaviti baviti, nastaviti istraživati"."Doktori pronalaze malo humora u televizijskom tretmanu analgetika", Seattle Times, 22. 2. 2006.

House otvoreno priča i često referira na pornografiju.(1x18) "Babies & Bathwater", Peter Blake, Dr. House, FOX, 19. 4. 2005. U jednoj sezoni on uzvraća flertovanje maloljetne pacijentice, a u jednoj drugoj epizodi može se vidjeti kako unajmljuje prostitutku.

House je poliglot, no uvijek dodaje komentare kako bi umanjio oduševljenje onih koji tek saznaju za njegov poliglotski status. Tokom serije House se može čuti kako govori engleski, portugalski, španski, mandarinski i hindski jezik, no često se zna našaliti kako je možda, nesvjesno, pitao gdje je klozet.

House je prikazan kao ateist i nihilist,Gillian Flynn, "House (2004)" , Entertainment Weekly, 3. 12 2004., te zbog toga često ismijava i kritizira svoje kolege i pacijente koji pokazuju i najmanji znak religioznosti.Diane Kristine, "Houseova crkva" , Blogcritics, 12. 11. 2007. U epizodi Three Stories House je izjavio kako ne vjeruje u život nakon smrti jer bi to život učinilo "testom". Međutim, u epizodi 97 Seconds (4x03) izražava dovoljno interesa za mogućnost postojanja zagrobnog života i skoro se ubija strujom kako bi to ispitao; na kraju je ipak bio nezadovoljan rezultatom. Ovo je, također, primjer Houseove sklonosti da eksperimentira sam na sebi i podvrgne se riskantnim medicinskim postupcima u ime istine. Tokom serije on, npr., pobija djelotvornost jednog lijeka za migrenu tako što je izazove kod sebe i kontrolira njene efekte drugim lijekovima/drogama, zatim se podvrgava transfuziji kako bi pomogao u dijagnozi, potom se predozira fizostigminom kako bi poboljšao svoje pamćenje nakon pretrpljenih povreda glave, što je izazvalo zastoj njegovog srca, a uskoro nakon toga podvrgava se i dubokoj stimulaciji mozga.(4x08) "You Don't Want to Know", Sara Hess, Dr. House, FOX, 20. 11. 2007.(4x15) "House's Head", Doris Egan, Dr. House, FOX, 12. 5. 2008.(4x16) "Wilson's Heart", Peter Blake, David Foster, Russel Friend i Garrett Lerner, Dr. House, FOX, 19. 5. 2008.

"House uživa 'progoniti' istinu i zna da svi mi vidimo svijet kroz svoje oči. On se stalno pokušava udaljiti od tih pristrasnosti, kako bi dobio jasan i objektivan pogled na stvari." — Shore za Variety.Diane Werts, "FOX-ovo medicinsko čudo ostaje na vrhu top-liste" , Variety, 29. 1. 2009; preuzeto: 5. 4. 2009.
House, također, često govori kako svi lažu, no u finalu 1. sezone, našalio se da je lagao kad je to rekao. House kritizira društvena pravila zbog nedostatka racionalnog smisla i beskorisnosti. U jednoj epizodi čak i govori kako zavidi jednom autističnom pacijentu jer mu društvo dopušta da zaobiđe neke formalnosti koje on, kao zdrav čovjek, mora obavljati. Kasnije, tokom te iste epizode, Wilson sugerira da House možda ima Aspergerov sindrom zbog mnogih simptoma koji su očiti kod njega, kao što je neprihvaćanje društvenih normi, nedostatak brige za fizički izgled i opiranje promjenama, no kasnije je objasnio kako se ni sam ne slaže s tim i da je ta tvrdnja bila dio plana da se omekša Cuddycino mišljenje o Houseu.(3x04) "Lines in the Sand", David Hoselton, Dr. House, FOX, 26. 9. 2006.

House je snažan nonkonformist i ne mari previše za to šta drugi misle o njemu. Tokom cijele serije House pokazuje sardoničan odnos prema autoritetima, kao i skoro konstantan nemar prema vlastitom izgledu, te na posao redovno dolazi odjeven u košulju i sako, noseći farmerice, ne mareći za odjevni kodeks liječnika. Nošenje liječničke kute izbjegava kako ga pacijenti ne bi prepoznali kao liječnika.(1x01) "Pilot", David Shore, Dr. House, FOX, 16. 11. 2004.

House nema nekakav naročit društveni život, a jedini prijatelj koga ima jeste Wilson. Wilson je Housea poznavao i prije njegove infarkcije, te se brinuo o njemu nakon raskida sa Stacy. Wilsonovo useljenje kod Housea u epizodi Sex Kills (2x14), nakon što je propao Wilsonov treći brak, simbolizira njegovo pronalaženje emocionalnog zaklona u prijatelju.Maureen Ryan, "House-a-palooze, 3. dio: Katie Jacobs" , Chicago Tribune, 2006. Iako se redovno prepiru i međusobno kritiziraju motive, Wilson je riskirao svoju karijeru kako bi spasio Housea. Sam House je nekoliko puta, doduše tajno, priznao kako je zahvalan na Wilsonovom prisustvu i često ga je nazivao svojim najboljim prijateljem. Kad je Wilson na početku 5. sezone napustio i bolnicu i Housea, shrvan smrću svoje djevojke i kandidatkinje koja je posljednja otpala u takmičenju za posao, Amber Volakis (Anne Dudek), koju je House indirektno uzrokovao, House ga očajnički pokušava nagovoriti da se vrati, unajmivši i privatnog detektiva Lucasa Douglasa (Michael Weston) da ga špijunira.(5x02) "Not Cancer", David Shore i Lawrence Kaplow, Dr. House, FOX, 23. 9. 2008. Konačno su se pomirili prilikom sahrane Houseovog oca. Inače, House ga je upoznao na medicinskoj konferenciji u New Orleansu, na koju je otišao nedugo nakon stjecanja diplome. Primijetio ga je u "moru dosadnih ljudi" dok je Wilson preuzimao jednu pošiljku. House je zaključio da su to bili papiri za razvod. Kasnije te večeri, Wilson slučajno razbija ogledalo u baru (koje je bilo antikvitet) i počinje tuču s barskim pjevačem koji je više puta pjevao pjesmu Billyja Joela "Leave a Tender Moment Alone". Pjesma je, naime, frustrirala Wilsona koji je zaista prolazio kroz svoj prvi razvod.(5x04) "Birthmarks", Doris Egan i David Foster, Dr. House, FOX, 14. 10. 2008. Wilson zbog tuče završi u zatvoru, ali House prvo plati kauciju za njega, a zatim unajmi i advokata da očisti Wilsonovo ime, što je označilo početak njihove profesionalne i prijateljske veze.

Unatoč Houseovom sarkastičnom karakteru, Lisa Edelstein (dr. Lisa Cuddy) kaže da je House osoba ovisna o ljudima oko njega. Ona kaže da je ta osobina otkrivena u 3. sezoni, tokom perioda u kojem je njegov posao ugrožen istragom detektiva Michaela Trittera, koji je Housea, zbog lošeg odnosa prema njemu, kazneno gonio zbog posjedovanja narkotika. Houseov problem završava se kad Cuddy krivo svjedoči na sudu u Houseovu korist.

Odabir glumca
mini|200px|lijevo|Hugh Laurie na dodjeli Emmyja.
Kad su počele audicije za ulogu, Shore se bojao da će "House biti grozan" u "pogrešnim rukama". Voditelji audicija tražili su nekoga, kako Shore opisuje, "ko će moći činiti sve te loše stvari, a opet se nekako svidjeti publici, a da, recimo, ne mora milovati mače".Bridget Byrne, "Britanski glumac spreman za američku slavu zbog uloge nekonvencionalnog doktora" , Press-Enterprise Company, 23. 11. 2004. Prije nego se Laurie pojavio na audiciji za ulogu dr. Housea, snimao je film Feniksov let u Namibiji. Laurie nije očekivao puno od serije, smatrajući da će se "prikazivati samo nekoliko sedmica"."Faca o Dr. Houseu", Dailytelegraph.com.au, 28. 10. 2007. Laurie se u početku želio prijaviti i za lik dr. Housea i dr. Wilsona. Kad je pročitao da bi dr. Wilson trebao biti "zgodnog i otvorenog lica", odustao je od te uloge i došao je na audiciju samo za dr. Housea. Odlučio je ostati u kostimu koji je nosio na snimanju filma, a, također, i da ne obrije bradu. Snimio je vlastitu audicijsku videotraku u kupatilu namibijskog hotela, jedinoj prostoriji koja je imala dovoljno svjetla, a kameru su držala dva glumca iz filma. Za štap je improvizirao, koristeći kišobran.

Nakon gledanja snimki pilot-epizode, režiser Bryan Singer odlučio je odbiti sve britanske glumce zbog njihovog naglaska.Rebecca Winters, "Doktor je u ... lošem raspoloženju" , Time, 4. 9. 2005. No, kad je pogledao Lauriejevu snimku, ne znajući ko je Laurie, Singer je bio oduševljen njegovim američkim naglaskom. Navodno je taj naglasak bio toliko besprijekoran da je Singer rekao da je Laurie pravi primjer američkog glumca, ne znajući da je Laurie zapravo Britanac.<ref>Bill Keveney, "Hugh Laurie 'ulazi' u Housea", USA Today, 16. 11. 2004.</ref> Iako se Lauriejeva izvedba dosta razlikovala od Shoreovog viđenja Housea, kad je pogledao audicijsku videotraku, bio je impresioniran kao i Singer. Za ulogu su kandidati bili i poznatiji glumci, kao Denis Leary, Rob Morrow i Patrick Dempsey, ali su Singer, Shore i izvršni producenti Paul Attanasio i Katie Jacobs smatrali da je Laurie najbolja opcija i odlučili su mu dodijeliti ulogu. Laurie je kasnije rekao da je u početku mislio da je glavni lik serije Wilson. Scenarij je Wilsona opisao kao "momčića", pa je Laurie zaključio da je Wilson glavni lik, a da je House njegov asistent (ime serije tada još nije bilo poznato). Tek kad je dobio pilot-epizodu u ruke, Laurie je shvatio da je House zapravo glavni lik.Inside the Actor's Studio - Intervju s Hughom Lauriejem, BRAVO Network, 2006. Za ulogu dr. Housea Laurie je 2006. dobio Zlatni globus, a 2007. nagradu Ceha filmskih glumaca i još jedan Zlatni globus u kategoriji najbolje glavne muške uloge.David Blaustein, "Govorkanja iza kulisa na dodjeli Zlatnih globusa", ABC News, 17. 1. 2006; preuzeto: 29. 9. 2008.

Sam Laurie je rekao kako mu je bilo jako teško govoriti američkim naglaskom tokom snimanja, naročito neke riječi kao što je "koronarna arterija".David Hochman, "Playboyev intervju: Hugh Laurie", Playboy, februar 2009., str. 31-36 + 105. Trikovi sa štapom koje House izvodi tokom serije smislio je sam Laurie.Maureen Ryan, "House-a-palooza: O pokušajima Omara Eppsa da osvoji Emmy, Wilsonovom nesređenom životu i glupim trikovima sa štapom" , Chicago Tribune; preuzeto: 12. 10. 2007.

Koncept i stvaranje
"Dijagnostičar iz naslova serije bio bi jednako pametan liječnik kao dr. Kildare (lik iz serije filmova iz 30-ih i 40-ih, radioserije iz 50-ih, TV-serije iz 60-ih godina i stripa zasnovanog na toj seriji) i jednako oštrouman detektiv kao Gil Grissom iz CSI-a; za nas je bilo važno da on bude hendikepiran,i emocionalno i fizički." — Shore o kreiranju Houseovog likaLinda Frum, "P&O s autorom Dr. Housea, Davidom Shoreom" , Rogers Publishing, 14. 3. 2006; preuzeto: 2. 1. 2007.
Iako je u početku bilo zamišljeno da serija bude takva u kojoj epizode ne zavise jedna od druge, ideja se promijenila kad su scenaristi počeli istraživati mogućnost da glavni lik bude čangrizav. Shore je zasnovao koncept za glavni lik na vlastitom iskustvu, kad je bio pacijent u jednoj bolnici u kojoj su se obučavali studenti.Jeff Jensen, "Dr. Feelbad" , Entertainment Weekly, 4. 4. 2005. Shore je, također, djelomično zasnovao lik i na svojoj ličnosti, rekavši da se, iako nema "cinični i hladni stav koji vreba iz njega", gotovo u potpunosti slaže s Houseovom tačkom gledišta. Središnji dio ideje za seriju bio je da će glavni lik biti hendikepiran na neki način. U početku je bilo planirano da House bude u invalidskim kolicima (inspirirano policijskom serijom Ironside iz 60-ih godina), ali je FOX to odbio (za što je ekipa serije poslije bila zahvalna). Kolica su pretvorena u ožiljak na Houseovoj nozi, a ožiljak u hendikepiranu nogu zbog koje je Houseu potreban štap. House ga često drži na strani hendikepirane noge; Shore to objašnjava: "Neki ljudi osjećaju se ugodnije kad im je štap u dominantnoj ruci i to je prihvatljivo".

Kostimografkinja Cathy Crandall kreirala je takav izgled Housea prema kojem se činilo da on uopće ne vodi računa o odijevanju. Dizajnirala je Housea s neispeglanom majicom, sakoom koji je za broj manji, izblijedjelim i iznošenim farmericama te sivim krpenim čarapama. Nošenje tenisica bila je Lauriejeva ideja jer je smatrao da je "čovjeku sa štapom potrebna funkcionalna obuća". House nosi majice poznatih dizajnera, kao što su Barking Irons i Lincoln Mayne, ali i manje poznatih, poput Andrewa Bucklera i Taava.Michele Romero, "Rekapitulacija: Glavni slučaj" , Entertainment Weekly, 13. 5. 2008. Majice se obično drže svezane u kuglu preko noći, kako bi se izgužvale. 
Paralele sa Sherlockom Holmesom
Lik Gregoryja Housea djelomično je inspiriran fiktivnim detektivom Sherlockom Holmesom. David Shore je rekao da je Houseovo prezime "suptilni hommage" Holmesovom, koje se na engleskom čita kao "homes", što na bosanskom znači "kuće", dok je Houseovo prezime jednina te imenice, tj. "kuća". Robert Sean Leonard je rekao da su Wilson i House trebali preuzeti uloge Sherlocka Holmesa i dr. Watsona, no misli da je Houseov dijagnostički tim preuzeo ulogu Watsona.Maureen Ryan, "House-a-palooza, 2. dio: Robert Sean Leonard" , Chicago Tribune, 1. 5. 2006. House je ovisnik o Vicodinu i eksperimentira s drugim lijekovima, dok je Holmes ovisnik o kokainu i redovito puši lulu. Obojica likova su muzičari (House svira klavir i gitaru, a Holmes violinu) i imaju sposobnost otkrivanja ljudskih motiva i života preko njihove osobnosti i izgleda. Holmes živi u Baker Streetu 221B, dok je broj Houseovog stana također 221B. U epizodi "No Reason" čovjek po imenu Jack Moriarty puca u Housea, što je zanimljivo jer se Holmesov najljući neprijatelj zove James Moriarty.Diane Kristine, "TV pregled: Finale sezone Dr. Housea  - 'No Reason'" , 24. 5. 2006; preuzeto: 9. 10. 2007.

 Reference 

Vanjski linkovi
 Gregory House  na IMDb''-u
 Fox's House web stranice 
 Gregory House at House Wiki
 Članci o seriji

Kategorija:Likovi u "Dr. Houseu"
Kategorija:Fiktivni liječnici